Lietuvos vaikinų iki 19 m. futbolo rinktinė

**Lietuvos vaikinų iki 19 m. (U-19) futbolo rinktinė** – jaunimo futbolo rinktinė, atstovaujanti Lietuvai.

2026 m. U-19 rinktinei gali atstovauti jaunuoliai, gimę ne anksčiau nei 2007 m. sausio 1 d. 

### Pasiekimai
* 2010 m. Baltijos taurė (U-19) – 1 vieta
* 2015 m. Baltijos taurė (U-19) – 1 vieta
* 2017 m. Baltijos taurė (U-19) – 1 vieta
* Europos U-19 futbolo čempionatas – 2013 m. grupės etapas (šeimininkų teise)

## Sudėtis
Lietuvos U-19 rinktinės sąrašas *2027 m. UEFA U19 čempionato atrankos, I etapo* rungtynėms 2026 m. kovo mėn. su Šiaurės Airijos U-19 ir Azerbaidžano U-19 rinktinėmis. 

Duomenys atnaujinti po rungtynių su Šiaurės Airijos U-19 rinktine 



|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" | U-19 žaidėjai, žaidžiantys Lietuvos jaunimo iki 21 m. futbolo rinktinėje
|-----


----

:Praėjusių metų sudėtys: Sąrašas:Lietuvos vaikinų iki 19 m. futbolo rinktinės sudėtys

## Treneriai
* Valdas Dambrauskas, 2011-2012
* Valdas Trakys, 2019–2021 m.
* Valdas Ivanauskas, 2021 m.
* Tomas Ražanauskas, 2021–2022 m.
* Reinhold Breu, 2023–2024 m.
* Mindaugas Čepas, 2025–

## Dalyvavimas
### 1998 m.
Lietuvos U-18 rinktinė nugalėjo savo atrankos grupėje ir iškovojo vietą 1998 m. Europos U-18 čempionate (iki 2002 m. varžybos vyko U-18 formatu). Čempionate užėmė 4-ą vietą grupėje.

### 2013 m.
2013 m. Europos U-19 futbolo čempionatas vyko Lietuvoje, Lietuvos U-19 rinktinė dalyvavo šeimininko teise. Čempionate užėmė 4-ą vietą grupėje.

### 2020-2021 m.
2020-2021 m. Europos U19 čempionato atrankos varžybos buvo numatytos vykti 2020 m. lapkričio mėn., tačiau nukeltos į 2021 m. kovo mėn. Lietuvos varžovais būtų buvę Bulgarijos, Rusijos ir Turkijos U19 rinktinės. 2021 m. vasario mėn. pabaigoje daugelyje šalių tebegaliojant COVID-19 karantinui UEFA nusprendė atšaukti U-19 čempionatą bei atranką.

### 2021-2022 m.
2021-2022 m. Europos U19 čempionato atrankos varžybos vyko 2021 m. spalio–lapkričio mėn. Lietuvos rinktinė varžėsi su Italijos (0:2), Slovėnijos (1:1) ir Islandijos (1:2) U19 rinktinėmis. Lietuva užėmė III vietą grupėje ir į tolimesnį etapą nepateko.

### 2022-2023 m.
2022 m. birželio 9-13 d. vyko U19 Baltijos taurės turnyras. Lietuvos U19 žaidė su Suomijos (0:0), Latvijos (1:1) ir Estijos (1:2) U19 rinktinėmis, ir užėmė IV vietą. 

2022-2023 m. Europos U19 čempionato atrankos varžybos vyko 2022 m. rugpjūčio 21–27 dienomis. Lietuvos U19 rinktinė žaidė atrankos 6-oje grupėje su Austrijos (0:2), Rumunijos (0:0) ir Latvijos (0:1) U19 rinktinėmis, ir užėmė IV vietą.

### 2023-2024 m.
2023 m. birželio 14-18 d. Suomijoje vyko U19 Baltijos taurės turnyras. Lietuvos U19 rinktinė užėmė IV vietą. 

2023-2024 m. UEFA Europos U19 čempionato atrankos varžybos vyko 2023 m. lapkričio 15–21 dienomis Turkijoje. Lietuvos U19 rinktinė žaidė atrankos 8-oje grupėje su Turkijos, Graikijos ir Baltarusijos U19 rinktinėmis. Užėmę antrąją vietą grupėje, pateko į *elitinį atrankos etapą*. Elitinio etapo varžybos vyko 2024 m. kovo 20-26 d. Nyderlanduose. Lietuvos U19 žaidė 2-oje grupėje su Nyderlandų (0:4), Belgijos (0:2) ir Prancūzijos (2:0) U-19 rinktinėmis, ir užėmė IV vietą. 

2023 m. taip pat buvo renkama ir U-18 rinktinė.

### 2024-2025 m.
2024 m. birželio 7-11 d. Kaune vyko U19 Baltijos taurės turnyras. Lietuvos U19 rinktinė užėmė III vietą. 

2024-2025 m. UEFA Europos U19 čempionato atrankos varžybos vyko 2024 m. lapkričio 13–19 dienomis Bulgarijoje. Lietuvos U19 rinktinė žaidė atrankos 3-oje grupėje su Anglijos (0:1), Belgijos (1:4), ir Bulgarijos (0:2) U19 rinktinėmis, ir užėmė IV vietą.

### 2025-2026 m.
2025 m. birželio 6-8 d. Estijoje vyko U19 Baltijos taurės turnyras. Lietuvos U19 rinktinė užėmė II vietą. 

2025-2026 m. UEFA Europos U19 čempionato atrankos varžybos vyko 2025 m. lapkričio mėn. Lietuvos U19 rinktinė žaidė atrankos 8-oje grupėje su Anglijos (0:2), Škotijos (2:1) ir Latvijos (1:2) U19 rinktinėmis, užėmė III vietą ir į sekantį etapą nepateko. Šios grupės turnyras vyko Lietuvoje, Raudondvaryje.

### 2026-2027 m.
Šio sezono varžybos vyko nauju formatu, trejais etapais. Pirmame etape rinktinės buvo padalintos į A ir B divizionus, praėjusio sezono U-17 atrankos rezultatų pagrindu. Pirmasis etapas vyko 2026 m. pavasarį, antrasis – rudenį, trečiasis – 2027 m. pavasarį. Pirmojo etapo B6 grupės turnyras vyko Lietuvoje, Raudondvaryje. Lietuvos U-19 varžėsi B divizione, B6 grupėje, su Šiaurės Airijos (0:0) ir Azerbaidžano U-19 (4:0) rinktinėmis. Lietuvos U-19 užėmė pirmąją vietą, ir iškovojo teisę II etape žaisti A divizione.

## Rezultatai

;Pastarieji rezultatai 2026 m.
----

----

----
;Numatytos rungtynės 2026 m.
2026 m. rudenį vyks 2027 m. UEFA U19 čempionato atrankos II etapas, Lietuva žais A divizione.

## Šaltiniai

## Nuorodos
* LFF svetainė
* Lietuvos futbolo svetainė